Il-PE jfakkar il-Jum Internazzjonali tat-Tifkira tal-Olokawst, 77 sena wara l-liberazzjoni tal-kamp ta' konċentrament ta' Auschwitz ©EU 21 Il-Ħamis, 27 ta' Jannar, is-superstita tal-Olokawst Margot Friedländer se tindirizza lill-MPE f'laqgħa plenarja speċjali għall-Jum Internazzjonali tat-Tifkira tal-Olokawst. 77 sena wara l-liberazzjoni tal-kamp ta' konċentrament Nazista ta' Auschwitz fis-27 ta' Jannar 1945, il-MPE se jonoraw il-Jum Internazzjonali tat-tifkira tal-vittmi tal-Olokawst. Iċ-ċerimonja se tinfetaħ fin-12.30 b'diskors mill-President tal-Parlament Ewropew Roberta Metsola, segwit minn interludju mużikali. Is-superstita tal-Olokawst, Margot Friedländer li g]alqet 100 sena, imbagħad se tindirizza lill-MPE. Il-kommemorazzjoni tikkonkludi b'minuta silenzju f'ġieħ il-vittmi tal-Olokawst u t-tieni interludju mużikali. Tista' ssegwi ċ-ċerimonja b'mod dirett fuq il-webstreaming tal-Parlament u fuq EbS + . Fl-1943, ommha u ħuha ġew deportati lejn Auschwitz, fejn it-tnejn inqatlu. Fl-età ta' 21 sena ġiet moħbija, iżda ġiet intraċċata fl-1944 u ddeportata lejn il-kamp ta' konċentrament Theresienstadt. Hija kienet l-uniku membru tal-familja tagħha li baqgħet ħajja. Flimkien mar-raġel tagħha Adolph Friedländer, li kienet taf minn Berlin u ltaqgħet mill-ġdid miegħu f'Theresiensadt, Margot marret tgħix fl-Istati Uniti fl-1946. Hija marret lura Berlin fl-2010. Margot Friedländer għadha tivvjaġġa madwar il-Ġermanja, u tirrakkonta l-istorja u l-esperjenza tal-ħajja tagħha, b'mod partikolari fl-iskejjel. "Huma jisimgħuni attentivament" qalet f'intervista. "Irċevejt — ma nafx — xi elf ittra. Ngħidilhom: Qed nitkellem f'isem dawk li ma jistgħux jitkellmu. U mhux biss is-sitt miljun Lhud. Qed nitkellem f'isem dawk kollha li nqatlu u li sofrew." Kuntatti: Informazzjoni ta' kuntatt: Numru tat-telefown: (+32) 2 28 32266 (BXL) Numru tat-telefown: (+33) 3 881 72336 (STR) Numru tal-mobile: (+32) 498 98 33 22 Informazzjoni ta' kuntatt: Numru tat-telefown: (+32) 2 28 40924 (BXL) Numru tat-telefown: (+33) 3 881 73780 (STR) Numru tal-mobile: (+32) 498 98 13 45 Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF